**SISU HOCKEY HML RY**

Ohessa ohjeita, jotta saadaan joukkueen tilit valmiiksi kirjanpitäjälle konsernitilinpäätöstä varten.

* Jääkiekkokausi ja tilikausi alkaa 1.5 ja päättyy 30.4.
* Tulosta joka kuukauden päätteeksi verkkopankista tiliote kansioon.
* Lisää kaikki maksamasi jäävuorot ym. joukkueen laskut kansioon oikean kuukauden kohdalle oikeaan järjestykseen ja katso, että laskussa on allekirjoituksesi (koko nimi) ja pvm, jolloin maksoit laskun
* Kirjoita kaikkiin muihin laskuihin, jotka jojo on maksanut, seuraavasti:

*hyv. Raija Rahastonhoitaja 12.2.2018*

* Jojo kirjoittaa vastaavan hyväksymisen sinun maksamiisi laskuihin  
  *hyv. Jouko Joukkueenjohtaja 15.2.2018*
* Tutustu joukkueen tilikarttaan ja merkitse jokaisen tilitapahtuman kohdalle tilikartasta oikea nelinumeroiden nro sekä juokseva numero (alkaen nro:sta 1 kauden ensimmäinen tilitapahtuma jatkuen kauden viimeiseen tilitapahtumaan)

Esim. Pekka Pelaajan kausimaksun 1. erä 150 € / tilitapahtuma nro 1 tili 3001   
*(1/3001)*

* Tee viennit kirjanpitoon erillisen kirjanpito-ohjelman ohjeen mukaisesti kuukausittain. Näin voit seurata joukkueen rahatilannetta kauden aikana ja verrata toteutumaa talousarvioon. Näin voit ajoissa tiedottaa joukkueenjohtajaa ylimääräisen vanhempainkokouksen koolle kutsumisesta talousasioiden vuoksi. Tarvittaessa joukkue joutuu perimään ylimääräistä pelaajamaksua, jotta talous saadaan tasapainoon.
* Joukkueen tilinpäätös ja rahatilanne käsitellään joukkueen vanhempainkokouksessa tammikuussa (31.12 asti tilanne) ja touko-syyskuussa (30.4 asti tilanne eli koko kausi). Ennen kokousta kuitit ja tiliotteet käy läpi joukkueen valitsema toiminnantarkastaja eli joku vanhemmista.
* Valmis aineisto toimitetaan seuran rahastonhoitajalle 31.5.   
  Kansiossa tulee olla seuraavat materiaalit:  
  - tiliotteet ja tositteet sekä laskut numeroituna järjestyksessä  
  - vanhempainkokousten pöytäkirjat allekirjoitettuina  
  - toiminnantarkastajan tarkastuslausunto  
  - tilinpäätöstuloste (tehtynä seuran ohjeiden mukaisesti kirjanpito-ohjelmalla)  
  - yhteenveto tilinpäätöksestä valmiille pohjalle tehtynä

Lisätietoja voi kysyä seuran rahastonhoitajalta.